До Общински съвет

гр. Мездра

О Т Ч Е Т

За дейността на Н.Ч. “Н. Й. Вапцаров 1919“ с. Игнатица за 2020г.

През изминалата 2020г. работата в Читалището беше затруднена и се извършваше в условията на извънредно положение и епидемиологична обстановка съобразявахме се с различни забрани и ограничения. Наред с трудностите обаче пред нас се откриха и нови съвременни възможности да продължим да съхраняваме и опазваме

българските традиции и развиваме библиотечната дейност към читалището.

Културно-просветната дейност в нашето село за изминалата година се осъществяваше съвместно с Кметство, Пенсионерски клуб, Здравна служба и Църковно настоятелство.

По традиция се отбелязаха националните празници и местни оброци, тържества с програми и ритуали от самодейните колективи, Художествено творческия клуб и децата при читалището. През отчетната година отбелязахме Трифон Зарезан– пресъздаване

на ритуала зарязване на лоза с музика песни и танци , „Бабин ден“, „Баба Марта“ и Ден на самодееца, Тържествено честване на 3-ти март, Ден на жената, Еньовден /излет/,1-ви юни Ден на детето, 5-ти юни Ботеви четници преминали през землището на селото ни, 6- ти – Възпоменание на най- младия Ботев четник Александър Чендов в местността Людска поляна, Поклоннически поход „По стъпките на Иван

Рилски“ , репортаж за „ Игнажден“ и организиране на Благотворителни

инициативи.

БИБЛИОТЕЧНА ДЕЙНОСТ

Тя се осъществява с отчетна и планова дейност

2020 2021

Читатели 72 80

Посещения 1314 1400

Раздадени БМ 798 900

Набавени 16 25

Отчислени 17 20

Абонамент 4 4

Реалния библиотечен фонд е 6275 тома.

Културно - просветната дейност включва: витрини, кътове, плакати, рецитали, беседи и четения, представяне на книги и изложби.

Лятната работа с деца включваше няколко четения, беседи, изработване картички за мама, изложби от детски рисунки, забавни и творчески занимания.

ХУДОЖЕСТВЕНА САМОДЕЙНОСТ

1. Женски народен хор – от 17 самодейци които през 2020г. имаха 7 изяви от които 6 –местни и 1 – международна.

Самодейците от ЖНХ участваха в МФФ “ Нишавски хоровод“ и спечелиха златен медал.

Групата е с р-л Веселин Атанасов.

1. ТК „Ритъмът на Балкана“

За периода с 15 младежи и 7- изяви с р-л Андреан Атанасов.

Танцовият Клуб взе участие в местните тържества. Участва в

Мултимедиен концерт в с. Зверино. Взе участие в НФФ „ Хорцето на дефилето“ а със своето участие в надиграването Мирела Николова и Елвира Ивайлова спечелиха призовото 3-то място.

Младите танцьори участваха и се представиха достойно, в НФФ „Пей танцувай и в Моравица лудувай“.

1. Детско фолклорно студио

За периода с 20 деца и 23 изяви от които рецитали, ,онлайн участие с рисунки в Мездра май, излети, четения, беседи, летни творчески занимания.

1. Художествено творчески клуб „Ковачница“

Клубът е с председател Петър Вутов. За 2020г. 15 членове и 6 изяви от които литературни четения , представяне на книги.

Самодейните колективи се представиха достойно през

изминалата 2020г.

За съдействието и оказана подкрепа, искрено и сърдечно

Благодарим, на община Мездра, на Иво Костадинов /кмет на с. Игнатица/, на Пенсионерския клуб, и на всички дейци и самодейци, които участват в мероприятията на читалището и

допринасят да запазим и обогатяваме българските традиции бит и култура.

Изготвил:

/Петя Тодорова/